Eleni, awak bercerita tentang doh ini.
Ini bukan doh roti yang biasa, bukan?
Saya tambah sedikit doh masam.
Di dalam pai ini.
Bawang, daun kucai, bawang segar,
dan herba. Banyak herba.
Wah.
Orang takkan terkejut
apabila mengetahui ada lokasi kelanjutan usia di Greece.
Lagipun, Greece antara tempat asal diet Mediterranean.
Semua tahu diet Mediterranean baik untuk kita
kerana ada sayuran dan minyak zaitun, bukannya mentega
dan tak banyak daging.
Kita tahu itu menghasilkan populasi yang lebih sihat.
Namun, ada sebuah pulau istimewa
yang menghasilkan ramai warga panjang usia
dan itulah Ikaria.
Populasi ini hidup tujuh tahun lebih lama berbanding Amerika
dengan separuh kadar penyakit kardiovaskular.
Yang menariknya,
semasa bertemu dengan warga berusia 60 ke 100 tahun,
saya tak jumpa satu pun kes demensia.
Maka, saya tahu saya perlu siasat beza pulau ini dengan yang lain.
LIVE TO 100 SECRETS OF THE BLUE ZONES
Apabila jumpa tempat dengan kelanjutan usia tinggi,
saya mahu fahami ciri yang membezakannya.
Aspek yang bagus dikaji
ialah sejarah dan geografinya.
Ikaria mempunyai budaya yang unik
kerana ia tiada pelabuhan semula jadi.
Pada zaman pertengahan,
Ikaria hampir terasing sepenuhnya daripada seluruh dunia purba.
Orang Ikaria tak dapat bergantung kepada bot yang membawa bekalan makanan,
jadi mereka terpaksa cari jalan
untuk mencari rezeki daripada tanah berbatu-batan ini.
Ini menimbulkan daya tahan yang tak dapat dilihat di tempat lain.
Mereka perlu cipta kebolehan untuk manfaatkan tanah ini,
kebolehan mengenal pasti tumbuhan dan membela lebah
serta bekerjasama dalam situasi yang amat sukar.
Menerusi kesusahan dan kepayahan inilah
mereka muncul sebagai salah satu populasi paling sihat di dunia.
Terima kasih untuk badam tadi. Baik, kami ada beberapa soalan.
Dia mahu tanya beberapa soalan.
Bercakap tentang kehidupan waktu dahulu,
kami dengar bahawa sebelum 1980, Ikaria mampu diri sepenuhnya.
Apa dia ingat tentang waktu itu?
Kini, kita boleh cari apa-apa kita mahu di kedai.
tapi, dahulu,
kami cuma ada tepung sebab kami tanam sendiri.
Kami terpaksa kisar gandum sendiri.
Tahu apa kopi kami dahulu?
Barli dan kacang kuda
yang dipanggang dan dibru.
Jadi, mereka langsung tak beli apa-apa?
Orang Ikaria terpaksa belajar untuk teruskan hidup.
Yang terhasil adalah cara hidup Greek yang amat berbeza.
Mereka terpaksa belajar mengenal pasti tumbuhan
untuk dijadikan makanan, ulaman,
herba, rempah dan ubat.
Maka, orang Ikaria membentuk tabiat
minum teh herba tempatan.
Teh herba apa awak minum?
Teh sej, teh rosemary dan teh mallow biasa.
Teh apa terbaik diminum setiap hari?
Wain.
Teh anggur!
Saya suka cara awak.
Meminum teh herba, terutamanya jika minum berdekad lamanya,
banyak manfaat kesihatan
dan salah satunya mungkin merendahkan kadar demensia.
Ia mengandungi bahan antikeradangan,
antioksidan
dan selalunya ia mengandungi diuretik yang menurunkan tekanan darah.
Teh herba bertahan hingga ke hari ini
dan ia berkait rapat dengan kelanjutan usia luar biasa di sini.
IKARIA TEH HERBA
VASO PARIKOS USIA 88
Nak madu?
Ya, sedikit.
Ini madu dibuat sendiri juga?
Ini dari Ikaria.
Bagus.
Memang mudah untuk tambah bersudu-sudu gula ke dalam teh kita.
Di Amerika, pemanis biasa digunakan
ialah gula atau sirap jagung tinggi fruktosa.
Namun, di Ikaria, sejak berkurun lamanya,
madu digunakan.
Ada beberapa ciri-ciri menarik tentang madu Ikaria.
Penjaga lebah memindahkan sarang lebah mereka
mengikut musim.
Awalnya, sarang itu mungkin berdekatan bunga liar di pinggir pantai
tapi, kemudian, ia dibawa ke hutan pain di tempat lebih tinggi.
Maka, lebah mengumpulkan nektar dari pelbagai jenis tumbuhan.
Dalam nektar tersebut ada mikronutrien dan bahan bioaktif lain.
Kita tahu madu ada kemampuan menghalang kanser.
Nampaknya madu Ikaria menyumbang kepada umur panjang.
Apa beza madu ini berbanding madu yang dijual di kedai
dan adakah lebih berkhasiat?
Masalahnya sesetengah madu dari kedai telah dididihkan.
Kesannya, debunganya musnah
dan ia menjadi gula.
Jangan didihkan atau terlampau panaskan madu
walaupun nak campurkannya dengan teh sebagai pemanis.
Biarkan teh sehingga suhu yang boleh diminum.
Sebabnya, madu ikaria tidak dipasteurkan
dan tidak dididihkan.
Nutrien dan bahan bioaktifnya tidak dimusnahkan semasa memprosesnya.
Maknanya, madu Ikaria ialah madu asli daripada lebah terus dicampur dengan teh
dan ada manfaat tambahan di situ.
GIORGOS STENOS SR. USIA 90
GIORGOS STENOS USIA 33
Jadi, bagi saya, apabila memilih pemanis,
saya pilih madu asli
dan yang idealnya, madu yang kita lihat di Ikaria.
IKARIA MADU ASLI
Kali ini, di Ikaria,
saya mendapat epifani mengenai cinta.
Taki,
saya bawa daun bawang untuk salad kita.
Awak dah asah pisau untuk potong salad?
Demi awak.
Saya dah asah supaya awak seronok potong salad dengan elok.
Apabila pasangan jangka panjang kita meninggal dunia,
kemungkinan kita mati dalam tiga bulan berikutnya
meningkat sebanyak dua pertiga.
Namun, hal sebaliknya berlaku bagi Aleka dan Panagiotis.
Mereka berdua temukan cinta sejati pada lewat usia.
Setelah isteri pertama saya meninggal, saya hilang semangat hidup.
Saya tak mahu bercakap, bergelak ketawa mahupun makan.
Hati saya hancur berkecai dan dia yang pulihkan saya.
Waktu itu usia saya 73 tahun.
Saya duduk di bangku gereja bersama kawan baik saya.
Saya perhatikan para wanita yang masuk.
Lebih 40 orang wanita masuk.
Sebaik saja dia melangkah masuk, saya seperti direnjat elektrik.
Saya tak ingat siapa mulakan dahulu.
Kami bertemu di Tasik Pezi.
Dia sediakan hidangan untuk saya.
Kami berkelah.
Dia mainkan lagu dan menyanyi, "Aku cinta kamu kerana kamu cantik."
Apabila saya pandang dia, jiwa saya bergetar!
Saya kahwini suami pertama pada usia 16 tahun dan hidup saya suram,
tapi awak melengkapi diri saya dan saya dah lupakan masa silam.
Saya rasa seperti dah hidup sepanjang hayat dengan awak.
Kuasa perhubungan yang komited dan bahagia mungkin jelas,
tapi jangan perkecil cara hubungan ini
dapat jadikan hidup kita panjang dan bermakna.
Penduduk di Zon Biru mengutamakan pasangan mereka,
memupuk dan melabur dalam hubungan mereka.
IKARIA BERPASANGAN
Saya percaya wain berperanan besar
dalam budaya kelanjutan usia Ikaria sepanjang sejarah.
Malah mitos Greek mengatakan dewa wain lahir di sini.
Sudah berkurun mereka gunakan anggur yang sama,
dan bukan itu saja, prosesnya juga sama.
Wah!
Rasa macam Ikaria pada musim bunga.
- Ini wain yang sedap. - Tak terlalu manis. Hebat.
Orang Ikaria ada kaedah menghasilkan wain tersendiri.
Di bawah ini ada amfora dan…
- Tembikar tanah liat besar, bukan? - Ya.
Suhu di permukaan agak panas kerana terdedah kepada matahari,
tapi lima sentimeter di bawahnya
lembap dan sejuk.
Kami petik anggur secara manual.
Tiada mesin.
Prosesnya panjang tapi kualitinya bagus.
- Hanya anggur terbaik dikumpul. - Tepat sekali.
Tong kayu oak tak digunakan, sebaliknya ia disimpan
seperti masyarakat dahulu kala menyimpan wain.
- Ya. - Menakjubkan.
Kita semua tahu kontroversi tentang wain dan alkohol,
tapi, apabila kita lihat wain di Ikaria,
sesuatu yang berbeza berlaku di sini.
Wain ini semula jadi. Tiada apa-apa bahan kimia ditambah.
Kita juga tahu apabila minum wain Ikaria bersama hidangan Mediterranean,
penyerapan antioksidan akan meningkat.
Awak bercakap tentang mineral daripada…
- Kalium. - Kalium.
Fosforus, boron dan zat besi.
Segala-galanya, seperti mikroklimat,
kualiti anggur dan pulau ini menyumbang kepada kualiti unik
sehinggakan wain ini boleh dipanggil wain ubat.
Ini seperti meminum makanan tambahan.
Ya.
Untuk kesihatan!
Orang Ikaria minum wain yang sama selama lebih 100 generasi
dan mereka hidup paling lama.
Bagi saya, perkaitan itu cukup
untuk membolehkan saya menikmati wain pada hujung hari.
IKARIA WAIN
Antara tumpuan menarik di Ikaria ialah orang muda
dan cara mereka bukan saja mengekalkan tradisi,
malah meraikannya.
Bagi saya, yang paling meriah ialah panegyris
iaitu pesta meriah sepanjang malam
dan warga berusia 14 hingga 94 tahun berkumpul,
berhubung secara sosial dan berseronok.
Mereka menari sepanjang malam.
Mungkin anda lihat dan kata, "Tak hairanlah, mereka berpesta,"
tapi sebenarnya, berlari atau menari selama sejam
membakar jumpa kalori yang hampir sama, tapi sejam menari adalah menyeronokkan.
Kita sering kaitkan senaman dengan rasa terseksa.
"Tak usaha, tak dapat."
Namun, di Ikaria, kita pelajari, aktiviti fizikal boleh jadi meriangkan.
Mereka ketawa sepanjang masa.
Ketawa bagus untuk arteri dan elakkan penyakit jantung.
Kebahagiaan mereka amat ketara.
Saya rasa Zon Biru mengajar kita bahawa usia panjang boleh jadi meriangkan.
Ia tak semestinya menyusahkan.
Komuniti dan perhubungan
adalah perkara yang menentukan kelanjutan usia.
IKARIA MENARI DAN KETAWA
Tak hairanlah ada kelanjutan usia yang luar biasa di sini.
Namun, setelah menikmati keindahan dan budaya Ikaria,
setelah kembali ke benua Amerika barulah saya jumpa
sentenarian paling luar biasa di planet ini.
Saya ingat kali pertama saya ke Nicoya.
Saya jumpa pemandu tempatan saya, Jorge Vindas.
Selamat datang ke Nicoya.
Dia kenalkan saya
kepada antara sentenarian pertama saya jumpa di Costa Rica,
wanita bernama Ponchita.
Saya Daniel.
Dia berusia 105 tahun dan dia amat mengagumkan.
Jika ada seorang yang melambangkan janji Zon Biru
dan manfaatnya kepada kita, Ponchitalah orangnya.
Nampak? Parang ini bagus.
Nicoya ialah kawasan luar bandar yang terpencil di utara Costa Rica
dan terpisah daripada wilayah lain.
Ia semenanjung sepanjang 80 batu di selatan sempadan Nicaragua.
Di Zon Biru ini, saya dapati kadar sentenarian
menghampiri tiga setengah kali ganda jumlah purata global.
Yang menakjubkan, daripada pemerhatian saya,
ramai antara mereka hidup tanpa ubat atau kekurangan upaya.
Di kebanyakan negara, data amat jelas.
Anda perlu jadi kaya untuk mampu jadi sihat.
Pendapatan meningkat, jangka hayat juga meningkat.
Pendapatan Costa Rica
hanyalah satu perenam daripada pendapatan Amerika,
tapi mereka melebihi purata jangka hayat kita.
Malah, Zon Biru ini antara kawasan termiskin di negara ini.
Penduduk di Nicaragua, hanya 20 batu dari sini,
tidak hidup lama.
Begitu juga penduduk di selatan di Panama.
Nampaknya, ini tempat yang tepat.
Penduduk Nicoya, Costa Rica
antara yang hidup paling lama di dunia.
Kenapa begitu?
Pernah jumpa seseorang yang umurnya tak sepadan dengan rupa?
Biar saya ceritakan tentang seorang lelaki, Ramiro.
Kawan saya, Jorge, pergi ke ladang di Costa Rica
untuk jumpa seorang sentenarian.
Sebaliknya, dia jumpa seorang koboi berkulit licin dan bergigi sempurna
dan dia panjat kuda, melaso lembu dan menunggang ke sana sini.
Setelah itu, dia beritahu Ramiro,
"Saya patutnya berjumpa seorang sentenarian,"
dan Ramiro kata, "Sayalah orangnya."
Jorge tanya, "Boleh tunjuk kad pengenalan?"
Betul. Tertulis pada kad pengenalannya, dia dilahirkan pada Ogos 1921, 100 tahun.
Jorge masih tak percaya.
Dia pergi ke pusat bandar beberapa minggu kemudian,
semak rekod negara,
dan benar, dalam senarai pengenalan itu
ada nama Ramiro, sah umurnya 100 tahun.
RAMIRO GUADAMUZ USIA 100
Dia nampak macam 70 tahun.
Sentenarian paling bertenaga yang saya pernah jumpa
di seluruh dunia sejak 20 tahun lalu.
Ahli sains bernama David Rehkopf dari Stanford
pernah mengukur usia biologi penduduk Costa Rica di Nicoya.
Itu antara dapatan paling menarik bagi saya
dalam kajian telomere kami.
Saya dapati penduduk Nicoya…
Dia mendapati, di bahagian Costa Rica ini,
usia biologi orang Nicoya sebenarnya sepuluh tahun lebih muda
berbanding usia kronologi mereka.
Apa yang berlaku yang boleh menerangkan usia biologi muda mereka?
Helo!
Dan Buettner.
Gembira bertemu.
Duduklah, kawan.
Anda bekerja hari ini?
Sedikit.
- Yakah? - Ya.
Pukul berapa anda bangun?
Pukul 4:00.
- Pukul 4:00? - Ya.
Sekarang pukul 10:00. Dah hampir enam jam anda bekerja.
Kenapa anda kuat bekerja?
Tak perlulah buat begitu.
Itu yang mereka cakap, tapi tak boleh.
Itulah hidup saya.
Orang Costa Rica ada matlamat yang jelas yang dipanggil plan de vida.
Mereka tahu arah tuju mereka dalam hidup dan punca mereka bangun pagi.
Itu yang mendorong mereka mengharungi kepayahan
dan terus bekerja.
Bagi saya, ini suatu pencerahan.
Ia menyamai konsep ikigai yang kami nampak di Okinawa.
Kami nampak idea yang sama di dua Zon Biru yang berbeza
dan itu bermaksud, konsep ini penting.
PLAN DE VIDA NICOYA
Ya!
Lihat kehidupan orang Nicoya
dan kita pasti perasan yang mereka buat semuanya sendiri.
Tiada kemudahan mekanikal untuk buat kerja di dalam dan laman rumah.
Contohnya, mereka guna parang untuk tebas rumput.
Aktiviti-aktiviti membersihkan rumah, mengumpul dan menyiapkan makanan
melibatkan pergerakan luar sedar dan akhirnya,
memerlukan aktiviti fizikal lebih berat berbanding "senaman."
Kami nampak wanita buat tortilla. Jagung perlu dikisar dengan engkol.
Akhirnya, tangan mereka berotot untuk dapatkan kekonsistenan yang tepat.
Ia senaman yang dilakukan dengan mudah kerana mereka dah biasa buat.
Mereka tak sedar pun yang mereka membakar kalori.
Dalam sejarah, manusia perlu sentiasa bekerja,
maka tak hairanlah kita cipta kemudahan dan pembantu mekanikal
untuk buat kebanyakan kerja kita.
Kini, banyak aktiviti fizikal dalam hidup kita dah disingkirkan.
Namun, orang Costa Rica masih menetak kayu,
mengisar jagung dengan tangan dan menanam makanan sendiri.
Itu buat kita terfikir sama ada mereka lebih banyak bersenam
dengan buat kerja harian berbanding kita pergi ke gim.
Ini mungkin nampak kecil tapi makin lama makin ketara
dan bukan saja mereka bakar lebih banyak kalori berbanding di gim
malah ia juga mungkin dapat mengekalkan metabolisme tinggi.
Ayuh!
Ini berbahaya.
Ya, saya tahu.
Awak tak nampak?
Masih guna kapak pada usia 86 tahun?
Saya mula guna kapak sewaktu saya 14 tahun.
Kerja apa yang anda buat?
Saya menebas dengan parang dan membaiki pagar.
Berapa jam anda bekerja setiap hari?
Dari pukul 6:00 hingga 10:00.
Sekarang, oleh sebab usia lanjut, saya rasa perlu berehat.
JUAN CARRILLO USIA 86
Orang Amerika bekerja selama 40 hingga 50 jam seminggu.
Penduduk Nicoya juga bekerja keras
tapi tempoh bekerja mereka pendek.
Biasanya mereka bekerja keras waktu pagi
dan berehat pada waktu tengah hari.
Anda ada duit di bank?
- Tidak. - Tiada langsung?
- Tiada dana keselamatan? - Tiada.
Anda bergantung kepada diri…
Betul.
Bagaimana kalau anda sakit?
Beginilah, apabila saya ada wang,
saya suka keluar dan belanja diri.
Untuk hidup lama!
Betul!
Saya tak merungut.
Saya miskin dan tiada rupa,
tapi saya dah menikmati hidup secukupnya.
Miskin dan tiada rupa?
Taklah. Anda maco.
Macam mana saya nak jelaskan?
Ini semua rahmat Tuhan
sebab saya berdoa kepada-Nya, jika pada usia 86 tahun ini,
saya masih bersendirian dan buat kerja saya…
Jika Tuhan panjangkan usia saya, biarlah saya terus begini.
Saya berdoa kepada-Nya sebelum tidur dan selepas bangun,
"Berikanku kekuatan."
Walaupun tak dapat ukur waktu lapang mereka,
di Nicoya, seperti Zon Biru lain,
penduduknya takkan bekerja lebih masa
jika mereka boleh bersama keluarga,
tidur sekejap atau berinteraksi dengan kawan mereka.
Maksudnya, mereka berehat
untuk luangkan masa bagi perkara penting buat mereka.
Selamat pagi.
Jose Benerando, saya datang untuk lawatan tahun ini.
- Apa khabar? - Baik.
Negara ini belanjakan
satu perlima daripada Amerika untuk penjagaan kesihatan.
Biarpun begitu, mereka cipta pendekatan bijak
yang membantu rakyatnya mengelakkan penyakit sebelum melarat.
Itu sesuatu yang langsung tak dibuat di negara lain di seluruh dunia.
Jangka hayat rakyat Costa Rica lebih panjang berbanding AS,
kadar kematian pertengahan usia rendah.
Ia dicapai dengan membelanjakan satu persepuluh per kapita
berbanding Amerika Syarikat. Bagaimana anda mencapainya?
Caranya, bekalan air diperkukuh.
Melangkah ke depan dengan program nutrisi yang mantap,
memastikan rakyat, terutamanya kanak-kanak,
mendapat protein yang diperlukan untuk mengembangkan otak
dalam 12 ke 24 bulan pertama hidup mereka.
Membina banyak infrastruktur baharu
yang dipanggil los puestos de salud iaitu klinik-klinik kecil
yang mula memenuhi tempat ini
dengan idea membawa kesihatan kepada komuniti
dan tempat tinggal penduduk.
Sejak pertengahan 90-an, setiap rakyat Costa Rica
diberi hak menerima lawatan daripada wakil penjagaan kesihatan.
Setiap pasukan berkhidmat kepada 4,000 orang
dan mereka melawat setiap rumah dalam tempoh setahun.
Mereka kenal nama masing-masing dan sering dijemput masuk.
Mereka jumpa warga 80 ke 100 tahun dan tanya khabar mereka.
Ada sesiapa pakaikan baju? Mereka bantu encik?
Saya pakai baju sendiri.
Saya pakai baju dan mandi sendiri.
Saya buat semuanya sendiri.
En. Jose Benerando, berapa tarikh hari ini?
Hari ini lapan hari bulan, bukan?
Lapan hari bulan apa, En. Jose Benerando? Bulan apa?
Mac?
Tahun berapa?
Saya tak pasti tahunnya,
tapi saya tahu lapan hari bulan Mac.
Polisi awam di Costa Rica telah menjadi satu budaya.
Ia menjadi gaya hidup.
Ia menjadi sesuatu yang kami banggakan.
Di Amerika Syarikat, kita mahu sihat,
tapi kita beri insentif akibat sakit.
Banyak duit diuntukkan supaya kita jatuh sakit
dan dibayar untuk merawat kita.
Ini amat mahal dan tidak berkesan,
tapi negara ini belanjakan sekelumit dana untuk kesihatan
dan mereka tetap dapat hasil lebih baik.
Bagaimana negara yang begitu miskin
mampu menyediakan sistem jagaan kesihatan yang berkesan?
Ini mungkin penyumbang kelanjutan usia penduduk Nicoya.
Saya mula buat rosquillos semasa kecil.
Saya selalu ke rumah jiran untuk bantu dia buat rosquillos.
Berapa umur anda waktu itu?
Lebih kurang sepuluh.
Berapa usia batu giling ini?
Alamak, saya tak dapat beritahu
sebab mak saya juga pernah gunakan batu itu.
Wah.
Dulu mak saya guna untuk menggiling kemudian dia beri kepada saya.
- Ya. - Dia kerap menggiling.
- Usianya lebih 100 tahun. - Ya.
Semua yang dia pelajari, dia ajar saya…
ZAYDA BUSTOS USIA 74
…jadi saya ikut semua caranya.
Saya perturunkannya kepada anak saya.
DORA BUSTOS USIA 102
Tak syak lagi, antara sebab penduduk Nicoya hidup lama
adalah kerana mereka amalkan diet
kekacang, labu dan jagung.
Ia digelar "tiga beradik." Kombinasi tiga benda Mesoamerika
yang dimakan oleh penduduk kawasan itu paling kurang selama 6,000 tahun.
Jagung biasanya dijadikan tortilla
dan ia makanan ruji tradisi diet ini.
Biji jagung sumber karbohidrat kompleks yang baik,
serta kaya dengan vitamin, mineral dan fiber.
Cara tradisi mereka memproses jagung meningkatkan nilai nutrisi,
bermula dengan abu kayu yang ditambah semasa merendam jagung.
Ini memecahkan dinding sel biji jagung
dan membebaskan niasin yang membantu mengawal kolesterol.
Kacang hitam mengandungi antioksidan berasaskan pigmen seperti beri biru.
Ia juga kaya fiber yang dapat bersihkan kolon.
Labu sumber yang bagus untuk vitamin A, B dan C
dan kaya dengan mineral seperti kalium dan magnesium.
Daripada penganut Adven, kita tahu bahawa diet vegetarian bagus untuk kita,
tapi kebanyakan orang Amerika risau jika tidak makan daging,
mereka akan kekurangan protein.
Negara kaya menjadi taasub dengan idea
yang protein daripada daging atau produk tenusu perlu untuk bina otot.
Jadi, bagaimana orang Nicoya mampu membelah kayu
dan menggembala lembu setiap hari?
Keajaiban sebenar adalah campuran kekacang, labu dan jagung.
Tubuh kita perlukan sembilan asid amino
iaitu binaan asas protein untuk membentuk otot
dan produk haiwan seperti daging, ikan dan telur mengandungi semuanya.
Namun, ia juga mengandungi kolesterol dan lemak tepu.
Diet campuran tiga beradik ini
menyediakan semua asid amino tanpa kolesterol dan lemak tepu.
Mereka belanjakan kos kecil untuk daging dan tenusu berbanding kita,
tapi dapat semua protein diperlukan
dan ini menunjukkan
kita tak perlu jadi kaya untuk makan secara sihat.
NICOYA TIGA BERADIK
Mari kita makan, Isaac.
Kalau anda nak beritahu Isaac
cara untuk capai umur 100 tahun,
apa nasihat yang anda akan beri?
Saya harap dia makan seperti saya.
Awak rasa anak awak
akan makan diet yang sama dengan datuk awak?
Saya tak rasa begitu sebab sekarang semuanya berbeza.
Banyak makanan diproses.
Dengan memakan kekacang dan nasi, dia capai umur 100 tahun.
Bukankah itu lebih baik?
Ya, tapi budak-budak tak suka nasi dan kekacang.
Mereka suka makanan seperti bijirin
yang tak berkhasiat, bukan seperti nasi dan kekacang.
Datuk nak sikit?
Kalau mahu.
Satu.
Nak cuba saja. Terima kasih.
Dia tak mahu nasi, kekacang atau telur. Dia nak biskut.
Sedih saya melihat perubahan Nicoya.
Apabila ke bandar, perkara pertama kita nampak
ialah restoran makanan segera.
Pekedai menjual keropok, soda dan coklat.
Ini menggantikan cara hidup bijak
dan diet yang menghasilkan penduduk yang paling lama hidup,
lalu mengikut jejak masyarakat moden di tempat lain.
Sejak saya jumpa Zon Biru, saiznya tinggal satu perlima saiz asal,
dan menurut anggaran,
Zon Biru akan hilang sepenuhnya dalam satu generasi.
Di Okinawa, keadaannya lebih buruk.
Kali pertama saya ke sana pada 1999, ia terkenal kerana melahirkan
penduduk paling sihat dan panjang hayat dalam sejarah manusia.
Namun, kini, fenomena kelanjutan usia hampir hilang sepenuhnya.
Malah, kini Okinawa mempunyai kadar tertinggi obesiti
berbanding kawasan lain di Jepun.
Berita baiknya, kita berjaya rakam kebijaksanaan mereka.
Ada rangka tindakan untuk hasilkan semula kelanjutan usia dalam hidup kita.
Saya menjadi taasub dengan idea itu.
Saya mula terfikir,
bolehkah saya cipta Zon Biru baharu?
Siri ini direka untuk menghiburkan dan sebagai makluman,
bukan sebagai nasihat kesihatan atau perubatan.
Sentiasa rujuk doktor anda berkenaan kesihatan peribadi
sebelum mengubah diet, senaman atau gaya hidup.
Terjemahan sari kata oleh Najat H.